2018 decemberében bejelentették, hogy Hassani bekerült a France 2 francia közszolgálati televízió "Destination Eurovision" elnevezésű nemzeti dalválasztó műsor tizennyolc előadója közé a "Roi" című dalával, ami az önelfogadásról és a toleranciáról szól. A műsor első elődöntőjéből az első helyen jutott tovább a január 26-án rendezett döntőbe, amit végül kereken 200 ponttal megnyert. Győzelme a nézői szavazatoknak köszönhető, hiszen a nemzetközi zsűriknél a csupán az ötödik helyet szerezte meg. Versenydalának társszerzője a Madame Monsieur, akik a 2018-as dalfesztivál francia indulóiként képviselték hazájukat.